Togprivatisering:

Dale vil ikke love Go-Ahead-ansatte at de får beholde lønn og pensjon

Samferdselsminister Jon Georg Dale (Frp) kan ikke love at ansatte på Sørlandsbanen får beholde lønns- og pensjonsvilkår når britiske Go-Ahead har tatt over.

– Statsråden forhandler ikke om lønnsoppgjør, sa Dale i Stortingets spørretime onsdag.

Han opplyser at de ansatte får ha med seg dagens avtaler når Go-Ahead tar over driften på Sørlandsbanen, som de vil kalle Sørtoget, fra nyttår. Men deretter blir dette en del av lønnsoppgjørene, påpeker han.

Stortingsrepresentant Sverre Myrli (Ap) påpekte at det da bare er fire måneder fra overtakelsen til neste lønnsoppgjør og ba altså om et løfte fra Dale om at de får beholde vilkårene.

Det kunne Dale ikke gi. I stedet ga han et annet løfte fra Stortingets talerstol:

– Fortsatt vil banen hete Sørlandsbanen, men selskapet får lov til å operere under navnet de vil for togene de kjører, sa han.

Les også:

• Britisk fagforeningsleder raser mot Go-Ahead: – De har prøvd å innføre tog uten personal i vognene

• Anbudstilhengerne mener Go-Ahead sparer staten for 300 millioner kroner i året. NSB-direktørens regnestykke viser noe helt annet

• SJ krever omkamp om Sørlandsbanen – mener Go-Ahead har urealistiske priser